Berlingske Tidende, 1826-07-24
Antallet af de værdige Mænd, der i Løbet af 1825 have taget sig af den indbyrdes Underviisning og befordret dens Udbredelse, er meget betydeligen forøget. Meget snart vil man see indbyrdes Underviisning anvendt i flere end de to Trediedele af samtlige Pastorater i Riget. Normalskolen har atter i 1825 viist sig overordentlig virksom. 334, Personer have i Løbet af dette Aar beseet den, og blandt dem 320 Personer for nøie at lære Udførelsen at kjende. Ogsaa i 1825 have flere Fremmede (12), især Svenske og Tydske, nøiagtigen beseet Normalskolen. Normalskolen er fremdeles aaben for Enhver, dagligen fra 8111 om Formiddagen og fra 12 om Eftermiddagen. Der læses i Normalskolen de 51 Uger af Aaret, og Ferier er kun i Ugen mellem Juul og Nyaar. Dette vedholdende Arbeid er især med Hensyn paa Skolelærere fra Landet, paa det at disse til enhver Tid kunne finde den nød vendige Veiledning. Betræffende indbyrdes Underviisnings Anvendelse paa Elementerne i Tegning, var det allerede i 2den Hovedrapport bemærket, at et Forsøg i den Anledning, med Hs. Maj. Kongens allerhøieste Approbation, ifølge Hs. Kongelige Høihed Prinds Christian Frederiks Ønske, var foretaget, og faldet meget heldigt ud, samt at de 24 Tabeller, der vare vel smaae, omtegnedes i større Format. Dette er skeet, og en Veiledning til Brugen forfattet. Ved Hs. Kongelige Høiheds Understøttelse er det gjort muligt, at Veiledningen tilligemed samtlige 24 Tabeller, alle i Halvarks Størrelse, af Boghandler Reizel paa store Kjøbmagergade No. 13, kunne sælges for 1 Specie. Snart ville flere Anvendelser af indbyrdes Underviisning i denne Henseende kunne ventes, og man tør haabe, med samme Held, som Prøveforsøget har viist, at denne Sag kan udføres med. Betræffende indbyrdes Underviisnings Anvendelse paa Sang da ere de Forsøg som i 2den Hovedrapport ere anmeldte, udførte. En Comitte har dertil udarbeidet 12 Heelarkstabeller, hvilke nu næsten alle ere gjennemgaaede. Man har Grund til at love sig meget af dette Forsøg skjøndt man ikke tør haabe, for det første, at see det i Forn til saa let og almindelig Anvendelse, som Tegnetabellerne og Veiledningen til Tegningen. Naar dette Forsøg kan ansees endt, og man tør tillade sig at troe Tabellerne approberede af heldig Erfaring, saa vil rimeligen disse Tabeller samt Veiledning til deres Brug ogsaa blive udgivne. Anvendelsen af indbyrdes Underviisning paa Haandarbeid finder større og større Udbredelse. Saadant er især gjort muligt ved det velgjørende reiersenske Fonds Understøttelse (dog kun for Sjælland, Fondets Virkekreds). Saadan Anvendelse vil høist rimeligen sees i fuld Gang i Løbet af indeværende Aar i Ringsted, Sorøe, Slagelse, Corsøer, Skielskjør og Kallundborg; fra de 5 Steder have Lærerinderne alt været i den til Normalskolen annecterede Haandarbeidskole og der lært Udførelsen. Man vil venteligen flere Steder gjøre samme Erfaring, som man i Normalskolen i den Anledning har gjort, at den Lærerinde, der før med Vanskelighed underviste 3040 Børn, nu med Lethed underviser over 100. Med Taknemmelighed bør det endnu herved erindres, at indbyrdes Underviisning endvidere har fundet hjælpsom og understøttende Haand fra det velgjørende reiersenske Fond, hvorved Udbredelsen i Kjøbenhavns Amts østre Provstie meget er fremmet.